Wikipedia en basco

A **Wikipedia en basco** u a **Wikipedia en euskera** (en basco *Euskarazko Wikipedia* u *Euskal Wikipedia*) ye a edición en idioma basco d'a Wikipedia. O 23 de chunio de 2016 a Wikipedia en basco blincó d'os 250.000 articlos.

## Historia
S'encetó o 7 de noviembre de 2003, encara que o primer articlo ya s'heba escrito a calendata d'o 6 d'aviento de 2001. O 15 de marzo de 2007 s'heba blincato d'os 17.000 articlos, metendo-se-ne en o puesto 42 por cantidat d'articlos .

O 25 de chinero de 2008 recibió o premio *[[Argia sariak|Sareko Argia]]*, concedito por a revista *[[Argia]]*, premiando a suya faina en a espardidura d'o basco en Internet y o rete virtual. O 6 d'abril de 2008, Wikipedia en basco blincaba d'os 25.000 articlos; o 19 de febrero d'o 2009, plegó en os 35.000 articlos, o 15 de chulio de 2009 en os 40.000, o 13 d'octubre de 2009 en os 45.000. En zaguerías o 30 d'aviento de 2009 blincaba d'os 50.000 articlos. O 8 de noviembre de 2010, Wikipedia en basco blincaba d'os 60.000 articlos.

### 2010: Reportache d'a Wikipedia en basco en ETB3
O 9 de chunio de 2010 a cadena de televisión ETB3 emitió iste reportache sobre a Wikipedia Basca.

### Iniciativa d'o 2011: os 100.000 articlos
En marzo de 2011 se proposó, debatió, votó y aprebó entre toz os usuarios escomencipiar una iniciativa a meyo termin con un doble obchectivo: fer toz os articlos de totas as localidaz de Francia (as d'Espanya ya yeran feitas), y plegar asinas enta os 100.000 articlos. S'aspera que se plegue enta ista cifra alto u baixo o verano de 2011.

O 18 d'abril de 2011 a Wikipedia en basco blincó d'os 70.000 articlos. O mesmo día a Wikipedia en basco supero en cantidat d'articlos a la Wikipedia en galego (70.762 articlos), convertindo-se asinas en a cuatrena Wikipedia d'a peninsula iberica dezaga d'a Wikipedia en castellano, a Wikipedia en portugués y a Wikipedia en catalán. A Wikipedia en basco se troba en o tercer puesto en Wikipedias d'idiomas de Francia dezaga d'a Wikipedia en francés y d'a Wikipedia en catalán, y per debant d'a Wikipedia en bretón, d'a Wikipedia en occitán u d'a Wikipedia en corso.

O 20 d'abril de 2011 a Wikipedia en basco blincó d'os 74.000 articlos y os 2.000.000 d'edicions, metendo-se-ne en o puesto 40eno por cantidat d'articlos. O 21 d'abril de 2011 a Wikipedia en basco blincó d'os 75.000 articlos. O 22 d'abril de 2011 a Wikipedia en basco blincó d'os 80.000 articlos. L'1 de mayo de 2011 a Wikipedia en basco blincó d'os 90.000 articlos. O 4 de mayo de 2011 a Wikipedia en basco blincó d'os 95.000 articlos, metendo-se-ne en o puesto 38eno por cantidat d'articlos.

En zagueras, y antis d'o que s'heba previsto por a iniciativa, o día 22 de mayo de 2011 a Wikipedia en basco blincó d'os 100.000 articlos. O historico articlo 100.000 estió Euskararen debekua ("A prohibicion d'o basco") articlo que trata d'a prohibición d'a luenga basca mientres a historia d'Euskal Herria, estando-ne multitudinaria a suya redacción. Antis d'iste escaicimiento, s'heba debatiu entre toz os usuarios d'a Wikipedia en basco ta esleír o tema de l'articlo 100.000, d'estar posible un tema emblematico relacionato con a luenga u con a cultura euskaldun. Dimpués d'esleír o tema se creyó, redactó y desembolicó iste articlo con a colaboración de toz os usuarios activos d'a Wikipedia en basco.

O 19 de setiembre de 2014 a Wikipedia en basco blincó d'os 200.000 articlos.

## Desarrollo d'a Wikipedia
### Wikieguraldia

En octubre de 2008 s'anyadió una nueva sección a la de que ya existiba de Albisteak ("Noticias"), ista fue clamata Wikieguraldia ("o Wikiorache"). En base a dicha proposición, a traviés de coordenatas s'establioron diferents puntos por tota la cheografía d'Euskal Herria por meyo d'os cuals os usuarios asignaban a cadagún as previsions metereolochicas, y as temperaturas maximas y minimas.

En a primera metat de l'anyo 2009, y en no estar debidament actualizata, a iniciativa fue albandonata, encara que ye posible que en un futuro torne a fer-se.

### Txoko berria ("O nuevo Txoko")
En zaguerías de chulio de 2009 debito a una nueva propuesta se reestructuró a sección Txokoa ("o Rincón") (parellana a las seccions "a Tabierna" u "Village pump" d'atras Wikipedias) y se anyadioron nuevas seccions. En a votación feita ta aprebar istos cambios, o resultato estió de cuatre votos a favor y tres en contra.

D'ixa traza, a sección Txokoa se dividió en cuatre subseccions: Albisteak ("Noticias"), Politikak ("Politicas"), Eskariak ("Peticions") y Laguntza ("Aduya").

### Atariak ("Portals")
A calendata de marzo de 2010 a Wikipedia en basco tien os siguients portals monograficos:

##### Paises

* Euskal Herriko Wikiatlasa: Atlas sobre Euskal Herria.
* Alemaniari buruzko ataria: Portal monografico sobre Alemanya.
* Bretainiari buruzko Ataria: Portal monográfico sobre Bretanya.
* Kataluniari buruzko ataria: Portal monografico sobre Catalunya.
* Eskoziari buruzko ataria: Portal monografico sobre Escocia.
* Ameriketako Estatu Batuei buruzko ataria: Portal monografico sobre os Estaus Unius d'America.
* Irlandari buruzko ataria: Portal monografico sobre Irlanda.
* Galesi buruzko ataria: Portal monografico sobre Galas
* Norvegiari buruzko ataria: Portal monografico sobre Noruega, en desarrollo.

#### Lenguaches

* Euskarari buruzko ataria: Portal monografico sobre o Idioma basco.
* Hizkuntzei buruzko ataria: Portal monografico sobre lenguaches, en desarrollo.

#### Historia
* Historiari buruzko ataria: Portal monografico sobre a Historia, en desarrollo.

Amás d'istos portales existen numerosos Wikiprochectos sobre materias de cuantas tematicas.

### Nueva Portalada Prencipal d'o 2010
O 18 de marzo d'o 2010 dimpués de celebrar-se previament a suya correspondient votación sobre o tema, s'estrenó a nueva Portalada Prencipal d'o 2010.

## Estatisticas


ImageSize = width:130 height:380
PlotArea = width:35 height:300 left:50 bottom:40
AlignBars = early
Colors =
  id:linecolor   value:rgb(0.62,0.62,0.94)
  id:rg          value:red

DateFormat = dd/mm/yyyy
Period = from:06/12/2001 till:01/01/2017
TimeAxis = orientation:vertical
ScaleMajor = unit:year increment:1 start:2002

PlotData=
  bar:Articles width:25 mark:(line,white) align:left fontsize:9 shift:(22,-4)
  from:06/12/2001 till:end color:rg
  at:06/12/2001  shift:(65,0) align:right text:Comezo
  at:01/04/2004  shift:(60,0) align:right text:1.000
  at:28/01/2006  shift:(60,0) align:right text:5.000
  at:28/05/2006  shift:(60,0) align:right text:10.000
  at:10/07/2007  shift:(60,0) align:right text:20.000
  at:06/05/2008  shift:(60,0) align:right text:25.000
  at:12/09/2008  shift:(60,0) align:right text:30.000
  at:15/07/2009  shift:(60,0) align:right text:40.000
  at:30/12/2009  shift:(60,0) align:right text:50.000
  at:08/11/2010  shift:(60,0) align:right text:60.000
  at:15/05/2011  shift:(60,0) align:right text:100.000
  at:27/12/2011  shift:(60,0) align:right text:120.000
  at:05/05/2011  shift:(60,0) align:right text:130.000
  at:05/11/2013 shift:(60,0) align:right text:162.000
  at:19/09/2014 shift:(60,0) align:right text:200.000
  at:23/06/2016 shift:(60,0) align:right text:250.000



### Días en los que s'han creyato mas articlos
* 8 de noviembre de 2010: 456 articlos.
* 20 d'aviento de 2009: 248 articlos
* 8 d'octubre de 2009: 219 articlos
* 30 d'agosto de 2009: 141 articlos
* 7 d'octubre de 2009: 134 articlos
* 19 d'aviento de 2009: 127 articlos

## Logos
Amás d'o logo prencipal d'a parte superior, a Wikipedia en basco ha realizau diferents logos propios para celebrar días importants u festivos, u atro tipo d'escaicimientos anyals, como por eixemplo a Euskal Astea ("Semana Basca"):


Imachen:Euskal award.png|Logo d'a Euskal Astea ("Semana Basca".
Imachen:Euskalastealogo.png|Logo d'a Euskal Astea 2009.
Imachen:25000artikulu.png|Logo d'os 25.000 articlos.
Imachen:Euskarazko Wikipediak 30000 artikulu.png|Logo d'os 30.000 articlos.
Imachen:40000 euskal wikipedia.png|Logo d'os 40.000 articlos.


## Referencias


## Se veiga tamién
*  Estatisticas d'a Wikipedia en basco

## Vinclos externos

*  *Berria.info*: "Jakintza eta auzolana" ("O Saber y o treballo en equipo"). Diario Berria.
*  ''Euskarazko Wikipediak behar zaitu'' ("A Wikipedia en basco t'amenista"), noticia en o diario Gara.
*  ''Enziklopediak, euskal wikipediaren behar eta hutsune nagusiak antzematen'' ("A Enciclopedia, as necesidatz y as mancas d'a wikipedia basca"), noticia en o suplemento Gaur8 d'o diario Gara.
*  Noticia en a web Sustatu.com de quan a Wikipedia en basco plegó en os 5.000 articlos.
*  Articlo en anglés sobre a Wikipedia en basco.
*  ''Nork idatziko du 100.000. artikulua?'' ("Qui escribira l'articlo 100.000?"). Articlo en basco sobre a Wikipedia en basco y l'articlo 100.000. Diario *[[Gara (diario)|Gara]]*.